የደቡብ ክልል ህዝብ የልማትና መልካም አስተዳደር ሠራዊት ሆኖ እየተንቀሳቀሰ ነው – ጠቅላይ ሚኒስትር ሃይለማሪያም
 የደቡብ ክልል ህዝብ በደኢህዴን -ኢህአዴግ መሪነት የልማትና መልካም አስተዳደር ሠራዊት ሆኖ እየተንቀሳቀሰ እንደሚገኝ የኢፌድሪ ጠቅላይ ሚኒስትር ሃይለማሪያም ደሳለኝ ተናገሩ።የደቡብ ኢትዮጵያ ህዝቦች ዴሞክራሲያዊ ንቅናቄ /ደኢህዴን/ 22ኛ ዓመት የምስረታ በዓል ማጠቃለያ ስነ – ስርዓት ዛሬ ከሰዓት በፊት በሃዋሳ ስታዲየም ተካሂዷል።በስነ- ስርዓቱ ላይ የተገኙት የኢህአዴግ እና ደኢህዴን ሊቀመንበር እንዲሁም የኢፌዲሪ ጠቅላይ ሚኒስትር አቶ ሃይለማሪም ደሳለኝ እንዳሉት የክልሉ ህዝብ በተለያዩ የልማትና የመልካም አስተዳደር እንቅስቃሴዎች በመሳተፍ የልማት ሠራዊትነቱን እያሳየ ይገኛል።በክልሉ በተፈጥሮ ሃብት ጥበቃ ፤ እምቅ ሃብቶችን በመጠቀምና በስራ ዕድል ፈጠራ አበረታች ውጤቶች መመዝገባቸውንም ጠቅላይ ሚኒስትሩ ተናግረዋል።ለውጦቹ ይበልጥ ውጤታማ እንዲሆኑ ሁሉም አስተዋጽኦውን አጠናክሮ ሊቀጥል እንደሚገባም አሳሰበዋል።ስርዓቱ ላይ ምክትል ጠቅላይ ሚኒስትርና የኢህአዴግ ምክትል ሊቀመንበር አቶ ደመቀ መኮንንን ጨምሮ ሌሎች የደኢህዴን እህት ድርጅቶች አመራሮች፤ የድርጅቱ አባላትና ደጋፊዎች፣ የፌዴራልና ክልል አመራሮች እንዲሁም የከተማዋ ነዋሪዎች ተገኝተዋል።ትናንት በተካሄደ ስነ ስርዓት ደግሞ  “የብሄሮች፣ ብሄረሰቦችና ሕዝቦች የፀረ ጭቆና ትግል ታሪክና ደኢሕዴን” በሚል ርዕስ ጥናታዊ ፅሁፍ ቀርቦ ውይይት ተደርጎበታል፡፡ባለፉት 22 አመታት በክልሉ በደኢህዴን – ኢህአዴግ መሪነት የተገኙ ድሎችም በውይይቱ መዳሰሳቸውን ዋልታ ኢንፎርሜሽን ማዕከል ዘግቧል።የደቡብ ክልል ህዝብ የልማትና መልካም አስተዳደር ሠራዊት ሆኖ እየተንቀሳቀሰ ነው – ጠቅላይ ሚኒስትር ሃይለማሪያም